Христо Радевски
Троян

chitanka.info

Река и град един обичам

под легендарния Балкан.

Реката Осъм се нарича,

градът нарича се Троян.

Там нявга весело играхме

ний ученическа игра

и борчетата, що посяхме,

сега са станали гора.

И ний сме станали големи

и сме към свойте старини.

Ами градът?

Градът в туй време

порасна и се промени.

И върнеш ли се там —

                        едва ли

сега ще можеш го позна:

той станал град индустриален

на хубавата ни страна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.